קודם כל עושים פירורים, אז מערבבים קמח, סוכר[ים], קינמון ומלח.
ואז מוסיפים חמאה ומעבדים עד שיש פירורים.
ווהו! עכשיו מכינים את החומרים לעוגה: בקערה אחת חומרים יבשים [קמח ושות'], בקערה אחרת רטובים [בננה-חלב-וניל. מחית הבננות לא נראית הכי אטרקטיבית אבל היי, C'est la vie].
מערבלים עם מיקסר [או עם כף עץ וקערה גדולה] את החמאה והסוכר. מוסיפים ביצה ומערבבים היטב. מוסיפים את החומרים הרטובים. ואז את היבשים.
מעבירים את הבלילה לתבנית ומשטחים אותה.
ואז מרגישים hapyyyyyyyyyyyyy.
המתכון המענג הזה הוא של פלו ברייקר המענגת בעצמה, מהספר Baking for all occasions. עכשיו הבננות במתכון צריכות להיות מעוכות גס; כלומר שתהיה מחית צ'אנקית, לא רסק חלק. כל חתיכה קטנה של בננה שנשארת שלמה תתרום לעוגה נגיסונים קטנים בטעם "בנני" טהור.
אפשר גם לאפות את העוגה הזו בתבנית מרובעת בגודל 20×20 ס"מ, בערך 35 דקות.
שימו לב: סה"כ צריך במתכון 150 גרם חמאה: 40 גרם לפירורים, ו-110 גרם לעוגה עצמה.
בקערה בינונית, ערבבו את הקמח, הסוכר, המלח והקינמון. הכניסו פנימה את קוביות החמאה וערבבו עם קצות האצבעות עד שהתערובת אחידה ועם גושים קטנים. הניחו בצד.
חממו את התנור ל-180 מעלות. שמנו תבנית אינגליש בגודל 23×13 ס"מ [9×5 אינץ'], רפדו את התחתית והשוליים בנייר אפייה [לא משנה אם זה השוליים הרחבים או הצרים, אבל תדאגו שהנייר יהיה ארוך יותר מהתבנית כך שהוא יבצבץ מעט מעבר לתבנית. זה יעזור לנו להוציא את העוגה לאחר האפייה, כמו אלונקה כזו], ושמנו גם את נייר האפייה.
נפו אל תוך קערה את הקמח, הקורנפלור, אבקת האפייה, הסודה לשתייה והמלח; הניחו בצד. בקערה אחרת, ערבבו את הבננות המעוכות עם החלב ותמצית הוניל. הניחו גם אותה בצד.
בקערה של מיקסר שמחובר אליו וו הגיטרה [או עם מיקסר ידני וקערה גדולה אחרת, או אפילו רק כף עץ], ערבלו את החמאה והסוכר במהירות בינונית נמוכה עד שהתערובת אוורירית, 2-3 דקות. הוסיפו את הביצה וערבלו עד שהתערובת אחידה לגמרי. הוסיפו את תערובת הבננות-חלב-וניל וערבבו אותה פנימה. הבלילה תיראה מפורקת אבל זה בסדר. במהירות נמוכה, הוסיפו בהדרגה את תערובת הקמח, וערבבו רק עד שהבלילה אחידה. העבירו את הבלילה אל התבנית המשומנת והמרופדת ויישרו אותה בתבנית. פזרו את הפירורים מעל הבלילה שבתבנית.
אפו את העוגה עד ששיפוד עץ שנכנס למרכזה יוצא ללא בלילה, אבל עם קצת דביקות בננה-ית, בערך 45-60 דקות [בגלל הבננות בעוגה, השיפוד לא יצא יבש לגמרי. אבל הוא לא אמור לצאת רטוב ובצקי כזה; אלא מבריק ואולי מרוח קצת בבננה]. העבירו את העוגה, עדיין בתבניתה, אל רשת והניחו לה להצטנן בתוך התבנית, כ-10 דקות.
העבירו סכין קהה או פלטה בין דפנות התבנית שלא מרופדות, לעוגה, כדי לוודא ששום חלק לא נדבק לצדדים. השתמשו בשולי נייר האפייה שמבצבצים כדי למשוך את העוגה החוצה מן התבנית, והניחו על רשת לצינון. בעדינות, הטו את העוגה על צידה [לא לגמרי, אלא רק באלכסון כזה- השתמשו ביד שלכם כדי לתת תמיכה לעוגה], והסירו את נייר האפייה מתחתית העוגה. העמידו את העוגה ישר, כך שהפירורים פונים למעלה והניחו לעוגה להתקרר לחלוטין.
אם אתם רוצים, אפשר עכשיו גם להקפיא את העוגה. עטפו אותה היטב פעמיים בניילון נצמד, ואז בעוד שכבה מעל של נייר אלומיניום, והקפיאו עד שבועיים. כדי להפשיר, הסירו את נייר האלומיניום מהעוגה, והשאירו אותה, עדיין עטופה בניילון הנצמד, בטמפ' החדר, למשך 3 שעות.
היי, את נשמעת כמו הבטן שלי!
המיקסר שלך עשה לי את היום!
איזה כיף! גם לי הוא עושה את היום [ולעתים לילה].
וואי וואי וואי. טוב, אני מתה על הבלוג שלך ומתאהבת בו לאט אבל בטוח 🙂 כיף גדול לקרוא אותך!
🙂 איזה כיף!
אתה יודע מה הדבר שהכי כיף לעשות עם בננות? (לדעתי) – להקפיא אותן! בחיי, קרטיב בננה זה אחד השווים. פשוט חותכים בננות בשלות לפרוסות, מחלקים למנז'טים (כמה פרוסות במנז'ט) ומכניסים לפריזר. המרקם שלהן אחרי הקפאה הוא קרמי וחלומי.
אני יודע! וגם אם טוחנים אותם בבלנדר זה יוצא גלידה-בין-רגע!
לצערי העוגה קצת מתפרקת, יש לך רעיון למה?
הממ, אני צריך קצת פרטים.
העוגה מתפרקת בזמן שחותכים אותה? או הפירורים?
שקלת או מדדת לפי נפח?
האם שינית משהו במתכון? האם מדדת את הבננות?
כל פרט שיוכל לעזור לי לעזור לך!
האם ניתן ללוש את החומרים ביד ולא במיקסר?
ועוד שאלה- האם ניתן להשתמש בתבנית אילגליש קייק חד פעמית הכסופה המאורכת? צריך אחת או שתיים לכמות של המתכון?
ללוש בידיים? אם הכוונה לפירורים- אז כן.
א העוגה עצמה אי אפשר ללוש בידיים [כאילו אפשר, אבל זה יהיה מלוכלך, מבולגן ולא כ"כ מוצלח], אבל אפשר להכין אותה ע"י שימוש בקערה גדולה וכף עץ. ההוראות נשארות אותו דבר.
בנוגע לתבנית- לחברות שונות יש גדלים שונים לתבניות האינגליש.. מה הגודל של התבנית שלך?
הנפח של התבנית שלי [זו שבתמונה] הוא 6 כוסות- 1500 מ"ל. אם הנפח של התבנית שאת רוצה להשתמש בה זהה- אין בעיה להשתמש בה.
מבחינת זמני האפייה זה תלוי בצורה של התבנית. תבניות שטוחות נאפות יותר מהר מעמוקות, בגדול. אבל מבחן הקיסם עובד בכל תבנית.
לא היה לי לב לשים 200 גר סוכר, אז שמתי 100 ובכל זאת יצא טעים נומ-נום!
איך מאכסנים אותה? מקרר או בחוץ?
אפשר לאחסן גם בחוץ [מכוסה היטב, אני שומר גם בתוך התנור הכבוי] וגם במקרר. במקרר זה יישמר למשך יותר זמן מן הסתם, אבל לפני שאוכלים כדאי להביא את העוגה לטמפ' החדר כי היא מתקשה במקרר.
ונכון שתמיד עוגת בננה נראית בסוף מנוקדת בשמיר?
:O נכון!! אני יכול ממש לראות שם את אפריים.
הכל פה טעיםםםםםם!
היא גם נטעמת סופר טעימה.
אני חייבת רק להבין- המתכון מותאם לתבנית אינגליש קייק אחת בלבד??
אכן- תבנית אינגליש קייק אחת בנפח של 1500 מ"ל, או 6 כוסות.
שימי לב שתבניות אינגליש, בייחוד חד פעמיות, באות בגדלים שונים ונפחים שונים. האינגליש הקטנות למשל, יותר קטנות מהתבנית שבה השתמשתי.
באיזו תבנית השתמשת? מה הנפח שלה?
האם מדדת את כל החומרים במדוייק? האם החלפת משהו מהחומרים? השתמשת בקמח רגיל, ולא תופח, נכון?
האם פתחת את דלת התנור בשלב הראשוני של האפייה?
האם היא צנחה -בזמן- האפייה או -אחרי- שהיא יצאה מהתנור?
אמממ התבנית אני חושבת שכמו שלך, והאמת שהשתמשתי בקמח תופח כי לא היה לי מספיק קמח רגיל……… יש מצב שזו הסיבה?
והעוגה צנחה בזמן האפייה…..
אההה. אז כן- העוגה צנחה בזמן האפייה כי היו יותר מדי חומרי התפחה בעוגה [בקמח תופח יש כבר אבקת אפייה].
בכל מקרה אני מקווה שעדיין יצא טעים!
אם את שמה קמח תופח את בגדול לא צריכה לשים אבקת אפייה [את הסודה לשתייה את משאירה].
אבל- זה יותר מסובך מזה: קמח תופח הוא קמח ואבקת אפייה שמעורבבים ביחס ספציפי- על כל כוס קמח יש כפית אבקת אפייה.
אם במתכון כלשהו, היחס הזה נשמר- למשל כוס קמח וכפית אבקת אפייה, או 2 כוסות קמח ו-2 כפיות אבקת אפייה- את יכולה להחליף ללא חשש.
אם במתכון כלשהו, היחס הזה משתנה- את צריכה לדאוג שהיחס במתכון המקורי יישמר. במתכון הזה היחס הוא לא 1:1, אלא על כוס וחצי של קמח [בערך], יש כפית אבקת אפייה. כלומר היחס הוא בערך 1:1.5 ! אז בשביל להחזיר ליחס המקורי את צריכה להוסיף קמח רגיל במקום חלק מהקמח התופח..
בגלל זה הרבה הרבה יותר קל להשתמש בקמח רגיל- יותר פשוט לעשות קמח תופח מקמח רגיל, מאשר לעשות קמח רגיל מקמח תופח.
ויצא ממש ממש טעים!!!!
אז ככה.. אני מאוהבת.. יצאה עוגה פגז אין דברים כאלה.. מאז שהיא התפרסמה במקו הספקתי להכין אותה 3 פעמים לארועים שונים.
הבלוג שלך מדליק השבוע אני הולכת לנסות את העוגה הסקנדינבית היא נראת מגרה בטרוף..
יאא, איזה כיף! אני שמח שאהבת.
מאיפה קנית את תבנית האפייה שלך? היא נראית טובה.
היי רונה! קניתי את התבנית ב-kitchenworks בנחלת בנימין.
וואו! ה-עוגת בננות הכי טעימה בעולם!
מה לעשות פעם הבאה כדי שלא תתייבש?
הממ. המרקם לא אמור להשתנות יותר מדי למעט קרום קל שהחלק העליון מקבל בגלל העובדה שהוא מול החום הישיר [ולא הפירורים], אבל זה לא אמור להרגיש יבש- יכול להיות שהתנור שלך קצת מזייף בטמפ'? זה בהרבה תנורים ככה. אולי לא הרגשת בפעם עם הפירורים כי הם פחות רגישים.
בכל מקרה, את יכולה לנסות להוריד מעט את טמפ' האפייה, אולי זה יעזור.
אגב- בלי הפירורים, העוגה אמורה להיאפות מהר יותר, אז תיזהרי לא לאפות יותר מדי, זה גם מייבש.
הי ! אשמח לדעת אם לדעתך אפשר להקפיא. האתר מקסים .בינתיים רק חרשתי אותו ללא יישום. בקרוב אתחיל להפעיל ! תודה !
בהחלט- העוגה אפשר להקפיא את העוגה.
באיחור של שבוע… חבל שאני לא יודעת לצרף תמונה(אם אפשר בכלל).